Diari Oficial de la Generalitat Valenciana


Sumari del DOGV 9834, del 23-04-2024 (2024/3006)

Anunci de la consulta pública prèvia del projecte d'orde de la Conselleria d'Innovació, Indústria, Comerç i Turisme per la qual es modifica parcialment l'Orde 12/2017, de 31 de maig, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), dirigides a la dinamització territorial per a una nova indústria sostenible en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9834

Data del DOGV
:   23-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3006


Data del document
:   05-04-2024

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * Institut Valencià de Competitivitat Empresarial

Anunci de la consulta pública prèvia del projecte d'orde de la Conselleria d'Innovació, Indústria, Comerç i Turisme per la qual es modifica parcialment l'Orde 12/2017, de 31 de maig, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), dirigides a la dinamització territorial per a una nova indústria sostenible en la Comunitat Valenciana. [2024/3006]  
En compliment del que disposen els articles 133.1 de la Llei 39/2015, d'1 d'octubre, del procediment administratiu comú de les administracions públiques, 15.2 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es planteja una consulta pública abans de la modificació parcial de l'Orde 12/2017, de 31 de maig, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria de dinamització territorial per a una nova indústria sostenible, amb la finalitat de demanar l'opinió de les persones i les organitzacions potencialment afectades, tenint en compte l'impacte que pot tindre este text.  
  
A continuació es descriuen els problemes que es pretenen resoldre amb esta iniciativa reguladora, les raons de la seua necessitat i l'oportunitat de la seua aprovació, els objectius que es pretenen aconseguir i una anàlisi d'altres possibles alternatives (tant de tipus normatiu com d'una altra naturalesa) per a donar solució a la problemàtica detectada. Les aportacions i les opinions referides al projecte es realitzaran en el termini abans indicat a través del portal de participació ciutadana de la Generalitat GVA Participa, apartat Legislació col·laborativa, l'enllaç del qual és: https://gvaparticipa.gva.es/legislation/processes. També podran presentar-se a través de l'adreça de correu electrònic: departamento\_ywuhmzzf@sqenh.odl.am  
  
València, 5 d'abril de 2024.- El secretari autonòmic d'Indústria, Comerç i Consum (p. s. de la Direcció General de l'IVACE, R 27.10.2023, de la presidenta de l'IVACE): Felipe Javier Carrasco Torres.  
  
  
Antecedents  
Orde 12/2017, de 31 de maig, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), dirigides a la dinamització territorial per a una nova indústria sostenible en la Comunitat Valenciana (DOGV 8055, 05.06.2017)  
  
Problemes que es pretenen solucionar amb la nova norma.  
La modificació de les bases reguladores perseguix actualitzar el programa de dinamització territorial per a una nova indústria sostenible en la Comunitat Valenciana. A més, adaptar-se al nou Reglament de minimis, que va entrar en vigor l'1 de gener de 2024.  
D'altra banda, la rellevància que la revisió de les estratègies de les entitats beneficiàries previstes en estes bases reguladores va adoptant davant dels escenaris socioeconòmics cada vegada més canviants, aconsella introduir alguns ajustos en els seus criteris de concessió, per a fer més efectives les futures convocatòries de programes d'ajuda que puguen produir-se i, així mateix, millorar l'eficiència en la seua instrucció.  
  
Necessitat i oportunitat de la seua aprovació  
Durant el temps de vigència de les bases reguladores s'han identificat possibles millores que podrien redundar en una major eficàcia i impacte de les ajudes previstes:  
1. A conseqüència de la publicació del Reglament (UE) 2831/2023, de la Comissió, de 13 de desembre de 2023, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis i relatiu a l'abast de l'apartat 1 de l'art. 7 Disposició transitòria de l'esmentat reglament respecte a les convocatòries publicades per l'Àrea d'Empreses i Associacions recentment, resulta convenient per seguretat jurídica una modificació de les bases reguladores.  
  
2. A causa de la reformulació de l'Estratègia d'Especialització Intel·ligent de la Comunitat Valenciana (RIS3 CV), que passa a identificar-se com a S3CV, es proposa actualitzar les referències a esta i contemplar el suport a projectes relacionats amb les mesures previstes en esta i les seues futures reformulacions.  
3. Com a resultat de la rellevància que està tenint en el teixit empresarial l'impacte derivat de qüestions socials, mediambientals i tecnològiques, ampliar l'abast d'una de les actuacions subvencionables previstes, consistent en la preparació i desenvolupament de projectes amb efecte demostrador o tractor, contemplant aquells de caràcter estratègic que impulsen noves activitats innovadores dins de les empreses i que siguen d'interés per a un col·lectiu ampli d'empreses.  
  
4. A fi de facilitar que les empreses beneficiàries puguen abordar en millors condicions la preparació dels comptes justificatius de subvenció basats en l'aportació d'informe d'auditor ROAC, es preveu que la despesa derivada de l'informe de revisió del compte justificatiu realitzat per un auditor de comptes siga subvencionable fins a una quantia màxima que es puga precisar en les respectives convocatòries  
  
Objectius de la norma  
Són objectius de la norma regular els requisits i condicions d'accés a les ajudes que es convocaran per l'IVACE en matèria de Dinamització territorial per a aconseguir la màxima eficàcia i impacte.  
  
Possibles solucions alternatives reguladores i no reguladores  
Actualment no existix una altra possible solució ni alternativa reguladora i no reguladora.